kardosdrur/scandi-wiki huggingface dataset:
Johan Lædre Bjørdal

Johan Lædre Bjørdal (født 5. maj 1986) er en norsk fodboldspiller der spiller for Vålerenga Fotball (2020).

Han spillede i det centrale forsvar for den belgiske klub Zulte Waregem.

Karriere 
Bjørdal blev født i Egersund og begyndte sin karriere i sin hjemby´s klub, Egersund IK, i 2003, men skrev under med Viking. Han blev lånt ud til FK Tønsberg forud for 2005-sæsonen, efter kun at have spillet en enkelt kamp for Viking, og vendte så tilbage med otte kampes erfaring. Bjørdal blev i Viking i endnu en sæson, men spillede ikke flere kampe, og underskrev en kontrakt med FK Bodø/Glimt til 2007 sæsonen. Der spillede han 26 kampe i sin første sæson, hvor han scorede ét mål. Han vendte så tilbage til Viking forud for 2011 sæsonen. Bjordal har spillet landsholds fodbold fra U16 til U21. Han fik sin debut for Norges A-landshold den 6 September 2013 mod Cypern. 

Bjørdal kontrakt med Viking udløb efter 2013 sæsonen, og tiltrådte i AGF i januar 2014

I Juni 2015 skiftede han til norske Rosenborg

Referencer

Eksterne henvisninger 

Fodboldspillere fra Norge
Fodboldspillere fra AGF
Peter Rask Jensen

Peter Rask Jensen (født 3. november 1988) er en dansk fodboldspiller. Han har tidligere spillet for Aarhus Fremad, hvor han spillede frem til 2014.

Peter Rask Jensen har fået prisen som Årets Profil i 2. Division Vest i både 2010 og i 2012. Han har også været topscorer i 2. division.

Referencer 

Fodboldspillere fra Danmark
Fodboldspillere fra Varde IF
Fodboldspillere fra Aarhus Fremad
Personer fra Varde
Andrej Hoteev

Andrej Hoteev (russisk:Андрей Иванoвич Хотеев , født 2. december 1946 i Leningrad, Sovjetunionen, død den 28. november 2021) var en russisk klassisk koncertpianist med international karriere. Han levede en stor del af sit liv i Tyskland.

Andrej Hoteev studerede klaver på Sankt Petersborg Konservatorium hos Nathan Perelman og senere på Moskva musikkonservatorium hos Lev Naumov. Han spillede i London, Amsterdam, Paris, Madrid, Berlin, Moskva og Bruxelles. Han havde et meget stort repertoire, men er mest kendt for sin indspilning af samtlige Klaverkoncerter af Tjajkovskij.

Diskografi

CDs 
 Tchaikovsky: Piano Concert No. 3/Dumka 1993, Accord
 Tchaikovsky: The four piano concertos, Hungarian Gypsy Melodies, Allegro c-moll in original version. 3 CDs, 1998, KOCH-Schwann
 Russian songs: Rachmaninoff: 10 songs; Mussorgsky: Songs and Dances of Death; Scriabin:Piano Sonata No. 9 Black Mass with Anja Silja, soprano. Recording: Berlin, Jesus Christus Kirche, 2009, Sony/RCA Red Seal Records
 Tchaikovsky/Rachmaninoff: Sleeping Beauty/Dornröschen. Great Ballet-Suite for piano for four hands. Andrej Hoteev and Olga Hoteeva, piano. 2012, NCA
 “Pure Mussorgsky”: Pictures at an Exhibition & Songs and Dances of Death - played from the original manuscripts; Andrej Hoteev(piano) and Elena Pankratova(soprano). Berlin classics / Edel 2014
 Wagner„Declarations of Love. Complete piano works and piano songs for Mathilde and Cosima :“Wesendonck- Sonata” Piano Sonata in a flat WWV 85 – “Sleepless”Music Letter for piano in G - “Schmachtend”Piano Elegie for Cosima in A-flat - Wesendonck-Lieder 1. Version,1857/58 - “Vier weiße Lieder“,1868. Andrej Hoteev, piano; Maria Bulgakova, soprano Hänssler Classic HC16058 2017 
 „Tchaikovsky.The Seasons & Dumka“:" The Seasons,12 characteristic scenes” op. 37bis and „Dumka“ op.59. Andrej Hoteev (piano) Profil-Edition Günter Hänssler PH18088 2019

DVDer 
 Mussorgsky: Pictures at an Exhibition, 2001
 Sergei Prokofiev| Piano Sonata No. 6. (Op. 82), 2003

Referencer

Eksterne henvisninger 

 LinkedIn: Andrei Hoteev 
 Official biography of Andrej Hoteev  at ncamusic.com
 PUSKAS INTERNATIONAL Artist Management, London: Andrej Hoteev 

Pianister fra Rusland
Klassiske pianister
Personer fra Sankt Petersborg
Motorveje i Island

På Island er der ingen motorveje. Nogle hovedveje i byen Reykjavik, og vejen Reykjanesbraut, som forbinder centrum med Keflavík International Airport på Reykjanes cirka 40 km mod vest, er af motorvejslignende standard, mindst firesporede, med fysisk adskillelse mellem kørselsretningerne og planfrie kryds, men efter den islandske færdselslov er de blot hovedveje.

Eksterne henvisninger 
 Motorways–Exits Page – Iceland - Ísland

Islands geografi
Island
Designhøjskolen i Umeå

Designhøjskolen i Umeå ( ) er en designhøjskole der hviler på et kunstnerisk fundament og den hører under Umeå universitets teknisk-naturvidenskabelige fakultet.

Designhøjskolen i Umeå blev grundlagt i 1989 og er beliggende på Kunstcampus ved Ume älvens bred i det centrale Umeå.

Uddannelse 
Hvert år optages 12–15 studenter på den svensksprogede 3-årige kandidatuddannelse i industrieltdesign. Som overbygning findes der tre 2-årige masterprogrammer i transportdesign, produktdesign og interaktionsdesign, som alle foregår på engelsk og er åbne for internationale studenter.

Bygningen 
Hovedbygningen blev tegnet af arkitekt Olle Qvarnström og var fra starten bygget sammen med en transformatorstation fra 1926, der tilhører Umeå träsliperi, men er senere ved flere lejligheder blevet udvidet. Siden foråret 2012 har Designhøjskolen via. en restaurant i forskudt-niveau været integreret med de øvrige bygninger på Kunstcampus: Arkitekthøjskolen (færdiggjort 2010), Kunsthøjskolen (2012) og Bildmuseet (2012).

International opmærksomhed 
Skolen er anerkendt internationalt og er den eneste i Skandinavien der har været med de tre år (2006, 2007 og 2009) hvor avisen BusinessWeek vurderede de bedste designuddannelser i verden. I 2010 blev Designskolen også udpeget som en af verdens 18 mest prestigefyldte designskoler. I 2011 blev skolen af Red Dot Institute vurderet som den næstbedste i Europa, Nordamerika og Sydamerika. I 2012 tog skolen skridtet op til førstepladsen i samme vurdering. I 2013 vandt skolen den amerikanske IDEA, International Design Excellence Awards 2013, foran skoler fra Kina, USA og Storbritannien.

Kilder

Eksterne henvisninger 
 Designhögskolan (Umeå Institute of Design) 

Industrielt design
Etableret i 1989
Umeå kunstcampus
Bygninger, konstruktioner og anlæg i Umeå
Regnbuepladsen

Regnbuepladsen er en plads i København, der ligger mellem Lavendelstræde, Vester Voldgade og Farvergade. Indtil 1. juli 2014 var den en del af Rådhuspladsen på den anden side af Lavendelstræde.

Pladsen er forsynet med en granitgrå belægning og kirsebærtræer. Desuden er der opsat en talerstol udført i bronze af billedhuggeren Hein Heinsen og doneret af Ny Carlsbergfondet. På dens venstre side ses inskriptionen Rostra populi (folkets talerstol, efter Rostra på Forum Romanum), mens der på højre side står Fællesskab & frihed. På bagsiden står der Ordet på 54 forskellige sprog.

Navnet 
Navnet Regnbuepladsen er valgt som en hyldest til mangfoldighed og frisind i København og er inspireret af regnbueflaget, symbolet for seksuelle minoriteter. Copenhagen Pride afholder hvert år en parade, der netop hylder disse, og som afsluttes overfor på Rådhuspladsen. Regnbueflaget vajer hver dag fra en flagstang på pladsen.

Forud for opkaldelsen var der gået en hed debat. I maj 2013 indstillede Vejnavnenævnet, at den nyrenoverede plads skulle opkaldes efter Axel Axgil, der stiftede Landsforeningen for bøsser og lesbiske i Danmark, og som var den ene halvdel af verdens første registrerede partnerskab 1. oktober 1989. Forslaget blev imidlertid siden trukket tilbage på grund af protester. Senere indstillede Vejnavnenævnet, at pladsen skulle opkaldes efter skuespillerinden Hannah Bjarnhof, hvilket også blev forkastet, da forslaget om Regnbuepladsen kom på bordet. Navnet blev vedtaget af Københavns Borgerrepræsentation 6. februar 2014 og efterfølgende sendt i høring. Her protesterede flere af de berørte, der ikke ønskede en navneændring. Teknik- og Miljøforvaltningen fastholdt det imidlertid, da det ville give entydighed og ikke som hidtil, hvor pladsen var afskåret fra resten af Rådhuspladsen af Vester Voldgade. Efter endt høring vedtog Teknik- og Miljøudvalget 7. april 2014, at det nye navn skulle tages i brug 1. juli 2014.

Bygninger 
To ejendomme har adresse på pladsen. Hjørneejendommen Sankt Clementhus på Lavendelstræde 19 / Regnbuepladsen 1-5 er en femetages bygning, der blev opført efter tegninger af Vilhelm Hvalsøe og Arthur Wittmaack i 1923-1927. Hjørneejendommen Regnbuepladsen 7-9 / Farvergade 12 er opført efter tegninger af Rogert Møller og hans svigersøn Valdemar Dan. Det er en femetages bygning i røde mursten med en karnap i to etager på hjørnet. Facaden mod Regnbuepladsen prydes af et løvehoved over indgangen, en balkon på anden sal og en trekantsfronton øverst.

På den anden side af Farvergade ved pladsen ligger kulturcentret Vartov. Den treetages fløj ved Farvergade blev opført efter tegninger af N.S. Nebelong i 1856-1860. På den anden side af Vester Voldgade ligger Københavns Rådhus, der blev opført efter tegninger af Martin Nyrop i 1892-1905.

Eksterne henvisninger

Noter 

Torve og pladser i København
Indre By (København)
Rohingya

Rohingya er et statsløst folk af omtvistet herkomst. Hovedparten af rohingyaerne bekender sig til islam, mens en mindre del bekender sig til hinduisme. Ifølge opgørelser omfatter rohingyafolket 1.547.778–2.000.000+ hvoraf de fleste bor i delstaten Rakhine, i Myanmar. Der er også betydelige grupper i Bangladesh, Pakistan og Saudiarabien.

Sprog 
Rohingya-sproget er en undergren til de indoiranske sprog, der igen er en undergruppe til de indoeuropæiske sprog. Sproget er beslægtet med chittagonian-sproget, et sprog der tales i den sydligste del af Bangladesh, hvor Bangladesh grænser op til Myanmar. Både rohingya-sproget og chittagonian-sproget er beslægtet med bengali, men sprogene er ikke indbyrdes forståelige.

Rohingyaerne taler ikke burmesisk, der er lingua franca (det vil sige fællessprog) i Myanmar, og rohingyaerne har derfor problemer med integration med det øvrige Myanmar.

Lærde i Rohingya har i deres skrifter benyttet forskellige alfabeter, herunder arabisk, hanifi, urdu og det burmesiske alfabet.

Hanifi er et nyudviklet alfabet med oprindelse i det arabiske alfabet og med tilføjelse af fire bogstaver, der stammer fra latin og burmesisk.

Der er tillige udviklet et nyt alfabet med oprindelse i det latinske alfabet, med benyttelse af alle 26 engelske bogstaver fra A til Z, og med diverse tilføjelser af yderligere bogstaver. Det nye alfabet er blevet godkendt af ISO med koden ISO 639-3 "rhg".

Referencer

Eksterne henvisninger 
 The Muslim “Rohingya” of Burma, af Martin Smith 1995 

Folkeslag i Asien
Sprog i Saudi-Arabien
Arkitekthøjskolen ved Umeå universitet

Arkitekthøjskolen ved Umeå universitet () er en akademisk institution ved Umeå Universitet i Umeå i det nordlige Sverige som siden 2009 har udbudt en uddannelse i arkitektur.

Arkitekthøjskolen er en af Sveriges fire arkitektuddannelser med fuldgyldige arkitekteksamener. Til forskel fra tidigere arkitekthøjskoler har denne et udtalt kunstnerisk fokus mod bæredygtig udvikling og integreret design, og har som mål at blive "et internationalt laboratorium for eksperimentel arkitektur". Den første rektor for højskolen var den danske arkitekt Peter Kjær (2009–2013), fra februar 2013 var Örjan Wikforss fungerende rektor i 10 uger. Örjan Wikforss stoppede af helbredsårsager, og skolen er til daglig uden rektor.

Det fem-årlige arkitektprogram påbegyndtes i efteråret 2009 i midlertidige lokaler i Tullmagasinet i det centrale Umeå, men flyttede fra efterårsterminen 2010 ind i en ny bygning ved siden af Designhøjskolen og Kunsthøjskolen, på det område der løbende udbygges til Umeå kunstcampus. Den nye bygning er resultatet af et samarbejde mellem White arkitekter og Henning Larsen Architects.

Masterudannelsen startede i efterårsterminen 2010.

Andre svenske arkitektudannelser udbydes af KTH, Chalmers og Lunds tekniska högskola.

Eksterne henvisninger 

 Arkitekthøjskolens websted
 Arkitektprogrammet, 300 hp
 Masterprogrammet i bæredygtig arkitektonisk produktion, 120 hp

Kilder 

Arkitektur i Sverige
Umeå kunstcampus
Professionshøjskoler
Umeå
Atlask

Atlask er en type tykt vævet klæde, kendetegnet ved sin blanke overflade, som opnås ved en væveteknik med få og spredte bindinger, så man på retsiden især ser det ene sæt tråde.
Atlask kan være fremstillet af forskellige materialer, men silkeatlask er nok bedst kendt og finest.

Kilder 
atlask i Ordbog over det danske sprog
atlask i Den Danske Ordbog

Vævede tekstiler
Peder Reedtz (staldmester)

Peder Reedtz (født 1531 i Schulzendorf, Mark Brandenburg, død 21. september 1607 på Tygestrup) var en dansk staldmester, far til Frederik Reedtz.

Han var født i Mark Brandenburg og søn af Michel Reedtz af en oprindelig pommersk adelsslægt. Tidlig forældreløs lærte han i sin ungdom krigerhåndværket i Tyskland, Frankrig og Lifland og kom i begyndelsen af Den Nordiske Syvårskrig til Danmark, hvor han især var knyttet til feltøversten Daniel Rantzau. Efter fredslutningen (1570) forlod han landet, men vendte dog snart tilbage, ledsagede 1572 prinsesse Sophie til Danmark og blev samme år hofjunker, 1573 staldmester hos Frederik II. Da han 1580 opgav denne hofstilling, forlenedes han både med Sorø Kloster og Antvorskov, af hvilke han beholdt hint i fire år, dette, hvormed en tid også Korsør Len var forenet, i ni år. 25. februar 1582 gjorde kongen hans bryllup med Karen Rostrup, datter af Jørgen Rostrup til Sjelleskovgård, og samme år viste kongen det nygifte par sin gunst ved at forlene det for begges levetid med Saltø i Sjælland. Peder Reedtz hørte til den lille kreds af indvandrede tyskere, der stod i høj yndest hos Frederik II, og et nyt bevis på dette forhold var, at kongen 1586 tilskødede ham Hørbygård (i Tudse Herred), egentlig ikke en gave, men en arveforlening, noget, som ellers ikke brugtes her i landet. Idet Peder Reedtz således på flere måder var blevet knyttet til Sjælland, arbejdede han på at udvide sit godsområde der og benyttede hertil sin hustrus jyske besiddelser. Ved mageskifte med Kronen fik han således 1587 landsbyen Tygestrup (i Merløse Herred), som han nedlagde, og hvor han opførte en herregård (siden 1669 kaldet Kongsdal). Som han havde vist sit hengivne sindelag over for sin kongelige velynder ved at opkalde sin søn efter ham, således lod han nu en indskrift på sin nye gård højlydt forkynde hans taknemmelighed mod kongen, med hvis død hans begunstigede stilling ophørte. Peder Reedtz, der roses for sin gudsfrygt og godgørenhed, døde 21. september 1607 på Tygestrup; hans enke levede til 1636. Fra dem nedstammer den endnu levende familie Reedtz (Reedtz-Thott) her i landet.

Kilder 
  Biografi af C.F. Bricka
 F. Jørgensen, Ligprædiken over Peder Reedtz, 1611.
 Estrup, Tygestrup, s. 57 ff.
 Danske Herregaarde IV: Kongsdal; XVII: Hørbygaard.
 Danmarks Adels Aarbog 1894'', s. 317.

Artikler fra 1. udgave af Dansk biografisk leksikon
Personer i Dansk Biografisk Leksikon
Staldmestre fra Danmark
Danskere i 1500-tallet
Danskere i 1600-tallet
Godsejere fra Danmark
Lensmænd fra Danmark
Peder 1
Umeå centralstation

Umeå centralstation ( eller ) er en jernbanestation i Umeå, ved Järnvägsallén i den nordlige del af Umeå centrum. Stationen er hovedbanegård i Umeå.

Stationen trafikeres af Norrtågs regionaltog samt fra og med september 2011 også SJ ABs nattog til og fra det sydlige Sverige. Stationen var den eneste til passagerertrafik i Umeå frem til Botniabanan blev indviet i sommeren 2010 hvor en ny station, Umeå östra station, blev taget i brug. Inden Botniabanan blev indviet vendte nattogene på Umeå centralstation men den er nu en gennemgangsstation. Tog fra syd ankommer via. den østlige stationen og går mod vest til Vännäs hvorefter de vender mod nord igen.

Ombygning i 2010–2013 
På grund af bygningen af Botniabanan blev Umeå centralstation ombygget og en ny gang- og cykeltunnel blev bygget, tilmed nye perroner (455 meter på stationssiden og 175 meter på Hagasiden), nye perronforbindelser og nye støjskærme. Arbejdet påbegyndtes i løbet af juli måned 2010 og i november 2012 blev sporarealet, perronerne og gang- og cykeltunnelen indviet. Ombygningen af Järnvägstorget og Bangatan bliver afsluttet i løbet af sommeren eller efteråret 2013.

Ombygningen af stationen var et resultat af forbindelsen med Botniabanan, men det var også på grund af flytningen af godsbanegården til industriområdet Västerslätt. Jernhusen sørgede da også for at renovere og ombygge stationsbygningen imens de andre byggerier fandt sted. Fra sommeren 2010 blev centralstationen lukket og al trafik passerede forbi til Umeå östra station, men den 15. august 2011 blev centralstationen genåbnet for persontrafik.

Bygningen 
Jernbanestationen, som blev tegnet af arkitekten Folke Zettervall, blev opført i 1895-96 inden der blev lagt jernbanespor fra Vännäs til Umeå, og bygningen blev placeret som en pendant til det dengang nyopførte Rådhus, i den sydlige ende af Rådhusesplanaden. Foran stationsbygningen blev Järnvägstorget udformet efter parisisk forbillede som en halv stjerneplads, med gader der stråler ud i flere retninger.

Stationshuset blev erklæret for byggnadsminne i 2001.

Galleri

Kilder

Eksterne henvisninger 

 Bilder från hösten 2011, med persontrafiken igång igen 

Jernbanestationer i Sverige
Byggnadsminnen i Västerbottens län
Bygninger tegnet af Folke Zettervall
Centralstation
Carlsbad Caverns National Park

Carlsbad Caverns National Park er en nationalpark og et verdensarvsområde i Guadalupe Mountains i den sydøstlige del af delstaten New Mexico i USA. Parken blev etableret 14. marts 1930 og er på 189 km². Dens vigtigste naturattraktion er grotten Carlsbad Caverns som nationalparken er opkaldt efter.

Carlsbad Caverns 

Carlsbad Caverns omfatter et stort grottekammer, «the Big Room», et naturlig kalkstenskammer som er 1.200 meter langt og 190 meter bredt, og over 100 meter på det højeste. Det er det tredje største grotterum i Nordamerika og det syvende største i verden. Carlsbad Caverns har 118 huler, og mere end 190 kilometer grotter og gange er udforsket og  kortlagt. Det store værelse, Big Room, er næsten 1.200 meter langt, og hulerne er hjemsted for over 400.000 
tadarida brasiliensis-flagermus og seksten andre arter. Over jordoverfladen ligger Chihuahuanørkenen og Rattlesnake Springs.

Parken havde 407.367 besøgende i 2006. Nationalparken blev opført på UNESCOs liste over verdens kultur- og naturarvsteder i 1995. Omtrent to tredjedele af parken er beskyttet som som vildmarksområde for at hindre fremtidige indgreb. Parken har også to attraktioner som er opført i National Register of Historic Places: The Caverns Historic District og Rattlesnake Springs Historic District. 

Grotten kan opleves på egen hånd gennem den naturlige åbning eller man kan tage elevevator direkte til et rum 230 meter under overfladen. Indgangen til parken ligger ved US Highway 62/180, omkring 29 km sydvest for Carlsbad, New Mexico.

Se også 
 Nationalparker i USA

Eksterne kilder/henvisninger 

 Om  Carlsbad Caverns på UNESCOs websted
 
Officielt websted

Nationalparker i USA
Verdensarvsområder i USA
New Mexico
Frederik Reedtz

Frederik Reedtz (født 1586 på Antvorskov Slot, død 8. juni 1659 i København) var en dansk rigsråd, far til Peder Reedtz.

Karriere 
Han var søn af staldmester Peder Reedtz, studerede 1602 i Genf og 1603 i Orléans, var 1605-08 hofjunker og deltog som fændrik i Kalmarkrigen, hvor han var med ved Ølands erobring i august 1611. Ved sin faders død 1607 havde han arvet Tygestrup og indtog siden en fremragende stilling inden for den sjællandske adel. Hans len kom alle til at ligge i denne landsdel, først Svenstrup 1619-22, derefter Tryggevælde 1622-32 og endelig Vordingborg fra 1632 til hans død. 1623 nævnes han som ritmester ved den sjællandske rostjeneste, fra 1627 var han ofte befuldmægtiget for provinsens adel på stændermøder og fra 1637 landkommissær. Imidlertid var han 1633 blevet ridder, var 1634 tilstede i Dresden ved hertug Ulriks bisættelse og blev i december 1644 rigsråd. Som sådan var han det følgende år, i modsætning til de fleste af sine fæller, stemt for Hannibal Sehesteds plan om at sende flåden til Norge, 1648 skal han have været en modstander af at binde Frederik III ved for streng en håndfæstning; men ellers kendes hans politiske holdning ikke nærmere. Sprogmanden Søren Poulsen Judichær regnede ham mellem sine beskyttere.

Ægteskaber og besiddelser 
Han havde 9. juli 1609 ægtet Birgitte Brahe, datter af rigsråden Steen Brahe og Kirstine Holck; efter hendes død 1627 ægtede han 22. juni 1634 Sophie Høg (16. november 1588 - 1653), datter af Stygge Høg og Anne Ulfstand. Ved begge disse ægteskaber havde han forøget sine godsbesiddelser, nemlig med Barritskov og Elkær i Jylland, hvor han også købte Løjstrup og Fævejle. Han synes dog at have afstået sine sjællandske godser til sine sønner Steen og Peder før sin død, der indtraf 8. juni 1659.

Gengivelser 
Reedtz er gengivet i et portrætmaleri tilskrevet Remmert Piettersz fra 1620'erne (Det Nationalhistoriske Museum på Frederiksborg Slot). Stik af Albert Haelwegh efter forlæg af Abraham Wuchters fra 1650'erne. Maleri i samme type (Frederiksborgmuseet; Gavnø). Portrætmaleri (Rosenholm).

Kilder 
  Biografi af J.A. Fridericia
 Estrup, Tygestrup, s. 61 f.
 Danmarks Adels Aarbog 1894, s. 317.

Artikler fra 1. udgave af Dansk biografisk leksikon
Personer i Dansk Biografisk Leksikon
Rigsråder fra Danmark
Danskere i 1600-tallet
Godsejere fra Danmark
Lensmænd fra Danmark
Frederik
Personer i Svenskekrigene fra Danmark-Norge
Kavaleriofficerer fra Danmark
Carlsbad

Carlsbad er en by i den sydøstlige del af den amerikanske delstat New Mexico med et areal af 73,6 km² og en befolkning som løber op på ca 26.100 indbyggere (2010). Carlsbad er administrativ hovedstad (county Seat) i Eddy County.

Ved Carlsbad findes nationalparken Carlsbad Caverns National Park med 118 grotter fra permperioden . Den tilhører Unescos verdensarv. Byen er beliggende i Eddy County, ca 100 km vest for og ca 45 km nord for grænsen mod delstaten Texas , samt ca 450 km sydøst for hovedstaden Santa Fe.

Snowboardkøreren Shaun White (vandt OL i halfpipe i 2006) bor nu i Carlsbad.

Ca 2 procent af befolkningen i byen er afroamerikanere. Af befolkningen lever ca 16 procent under fattigdomsgrænsen.

Eksterne kilder/henvisninger 

Officielt websted

Byer i New Mexico